ഇനി എല്ലാം എളുപ്പം ആറളം ഫാമില് ഡ്രോണ് വഴി മഞ്ഞളിന് വളപ്രയോഗം നടത്തി ഇരിട്ടി: ആറളം ഫാമില് 25 ഏക്കറില് നടത്തിയ മഞ്ഞള് കൃഷിക്ക് ഡ്രോണ് ഉപയോഗിച്ച് വളപ്രയോഗം നടത്തി. ജില്ലയില് ആദ്യമായാണ് ഒരു കാര്ഷിക വിളക്ക് ഡ്രോണ് ഉപയോഗിച്ചുള്ള വളപ്രയോഗം നടത്തിയത്. ആവശ്യമായ സൂക്ഷ്മ മൂലകങ്ങളാണ് ദ്രാവകരൂപത്തില് മഞ്ഞളിന് നല്കിയത്. കേന്ദ്ര തോട്ടവിള ഗവേഷണകേന്ദ്രത്തിന്റെയും കാസര്കോട് സുഗന്ധവിള ഗവേഷണകേന്ദ്രത്തിന്റെയും സഹായത്തോടെ 25 ഏക്കറിലാണ് ഫാമില് മഞ്ഞള് കൃഷി ഇറക്കിയത്. ഇവിടെ ഉത്പാദിപ്പിക്കപ്പെടുന്ന മഞ്ഞള് മൂല്യവര്ദ്ധിത ഉത്പന്നങ്ങളായി വിപണിയില് എത്തിക്കാന് റെയ്ഡ്കോയുമായി ഫാം അധികൃതര് കരാര് ഒപ്പിട്ടിരുന്നു. എറണാകുളം കാക്കനാട് ആസ്ഥാനമായുള്ള സ്ഥാപനമാണ് വള പ്രയോഗത്തിന് കരാര് എടുത്തിട്ടുള്ളത്. മണിക്കൂറില് 900 രൂപയാണ് തുക ഈടാക്കുന്നത്. ഏറ്റവും ചെലവ് കുറഞ്ഞ മാര്ഗമാണിതെന്ന് ഫാം മാനേജിംഗ് ഡയറക്ടര് ബിമല് ഘോഷ് പറഞ്ഞു. മണിക്കൂറില് 30 ഏക്കര് സ്ഥലം ഡ്രോണ് ഉപയോഗിച്ചു വളപ്രയോഗം നടത്താന് സാധിക്കുമെന്ന് ഡ്രോണ് കമ്ബനി അധികൃതര് വ്യക്തമാക്കി.The post ഇനി എല്ലാം എളുപ്പം ആറളം ഫാമില് ഡ്രോണ് വഴി മഞ്ഞളിന് വളപ്രയോഗം നടത്തി first appeared on MalayalamExpressOnline.